Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 150/12/5502	Čadca, 16.4.2012
EEČ : 2-37-67-2012

U Z N E S E N I E

Trestná vec:	obvinený XXXXX a spol.  
Prečin:	spolupáchateľstvo ublíženia na zdraví podľa § 20 Trestného zákona, § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátor Okresnej prokuratúry Čadca
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal:  1 000,00 € 
b.	Peňažná suma určená na všeobecne prospešné účely: 120,00 € 
c.	Konkrétny adresát peňažnej sumy určenej na všeobecne prospešné účely: Domov sociálnych služieb a špecializované zariadenie „Slniečko, XXXXX č. 1464, okr. XXXXX, č. účtu XXXXX 
d.	Suma odovzdaná štátu na peňažnú pomoc obetiam trestnej činnosti: 60,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Krásno nad Kysucou pod spisovou značkou ORP-169/KK-CA-2012.

Skutková veta: 
dňa 16.12.2011 asi o 21:00 hod. v bistre zv. U Gavla, v obci XXXXX, okr. XXXXX, spoločne fyzicky napadli XXXXX tak, že po predchádzajúcom slovnom konflikte ho obaja viackrát udierali päsťami do oblasti tváre, na čo poškodený začal krvácať z nosa, išiel sa umyť na WC, kde ho opätovne obaja obvinení napadli tak, že ho udierali viackrát päsťami do oblasti tváre, poškodený spadol na zem, kde ho viackrát kopali nohami do oblasti hlavy a tela, čím mu spôsobili zlomeninu bázy očnice vpravo, zakrvácanie do čeľustnej dutiny vpravo, tržnú ranu dolného viečka a nadočnicového oblúka vpravo, tržnú ranu pery v slizničnej časti dutiny ústnej a pomliaždenie hornej pery, čo si vyžiadalo operačný zákrok a dobu liečenia a práceneschopnosti v trvaní 3 - 4 týždne.

Odôvodnenie: 
     Uznesením povereného príslušníka OO PZ Krásno nad Kysucou sp. zn.: ČVS:ORP-169/KK-CA-2012 z 08.02.2012 bolo XXXXX a XXXXX vznesené obvinenie pre spolupáchateľstvo prečinov ublíženia na zdraví podľa § 20 Trestného zákona, § 156 ods. 1 Trestného zákona a výtržníctva podľa § 364 ods. 1 písm. a) Trestného zákona na tom skutkovom základe tak, ako je to uvedené vo výrokovej časti tohto uznesenia.

     Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

     Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.

     Obvinení a poškodený uzavreli dňa 04.04.2012 dohodu o zmieri, v rámci ktorej obaja obvinení slobodne, vážne, zrozumiteľne a určito vyhlásili, že spáchali skutok, za ktorý sú stíhaní a nahradili škodu spôsobenú činom, keď poškodenému spoločne uhradili škodu v sume 1.000,- €, na ktorej sa spoločne dohodli.

     Dňa 16.04.2012 uhradili do pokladne Okresnej prokuratúry v Čadci peňažnú sumu každý vo výške po 60,- € (t. j. spolu 120,- €), určenú na všeobecne prospešné účely pre Domov sociálnych služieb a špecializované zariadenie „Slniečko, XXXXX č. 1464, okr. XXXXX, č. účtu XXXXX vo výške 60,- € a na peňažnú pomoc obetiam trestnej činnosti vo výške 60,- €. Táto suma je primeraná závažnosti spáchaného trestného činu.

     Obvinení a poškodený s týmto spôsobom vybavenia veci vyslovili súhlas. 

     Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinených a na ich osobné a majetkové pomery som dospel k záveru, že takýto spôsob rozhodnutia je dostačujúci. 

     Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Kováč
prokurátor